Lanusei

Lanusei je talijanski grad u provinciji Nuoro na Sardiniji. Grad je 2011. imao 5492 stanovnika. Geografija Lanusei leži na nadmorskoj visini od 595 m, podno obronaka planinskog masiva Gennargentua, smještenog na istoku Sardinije. Lanusei je udaljen oko 120 km sjeveroistočno od Cagliarija i oko 20 km od Tirenskog mora i luke Arbatax u Tortolìju. Pored grada leže velike šume i puno ljekovitih izvora. Historija Lanusei izrastao je u 12. vijeku oko srednjovjekovne utvrde. U gradu su 1902. Salezijanci izgradili svoj samostan, prvi te vrste na Sardiniji. Sve do 1921. bio je mjesto malene važnosti, a onda je postao administrativni centar, umjesto dotadašnjeg Tortolìja. Lanusei je 2001. odabran da bude administrativni centar nove provincije Ogliastre (zajedno sa Tortolìjem), ali je to operativno postao tek 2005. godine. Nakon što je 2016. provincija Ogliastra ukinuta, Lanusei je uključen u provinciju Nuoro. Znamenitosti U gradu se nalazi Osservatorio Astronomico F. Caliumi, jedan od najvećih javnih opservatorija Italije, smješten na planini Armiddi (1100 m). Historijski centar grada karakteriziraju uske uličice popločene kamenom. Reference Vanjske veze Službene stranice grada (it)